El Consell Municipal de Participació Ciutadana ja compta amb els seus nous membres
2025-07-24

El Saló de Plens de l’Ajuntament de Burjassot ha sigut testimoni de la celebració d’una nova sessió del Consell Municipal de Participació Ciutadana de Burjassot. Sessió en la qual el Consell ha renovat als seus representants, els quals ho seran durant els tres anys que resten de legislatura.

Després d’este primer punt, la regidora de Participació Ciutadana, Yolanda Andrés, ha informat de les quatre propostes per als Pressupostos Participatius 2024 que han obtingut l’aval de la ciutadania i que es desenvoluparan enguany: la primera proposta arreplega la necessitat de millorar la ventilació del gimnàs del Poliesportiu Municipal per al correcte desenvolupament de les activitats esportives que en ell tenen lloc i la segona cerca millorar els equipaments de jocs i ampliar les zones d’ombra en la zona d’oci enfront de l’estació de metro de Cantereria.

La tercera proposta suposarà habilitar al Parc de La Granja, en la seua fase dos, una zona per a caminar o córrer lliure d’obstacles i, finalment, la quarta proposta habilitarà espais on les colònies felines del municipi puguen refugiar-se.

Abans del final de la sessió, des de la Regidoria de Medi Ambient, dirigida per Estefanía Ballesteros, es va informar del procés d’implantació de l’Agenda Urbana 2030 en el municipi i es va animar a totes i tots els presents a participar en l’enquesta que des del Consistori s’ha llançat, i que es pot contestar en aquest ENLLAÇ, en la qual, a través de diferents preguntes, es vol establir de manera planificada i participativa les accions per a la implantació dels ODS i, amb això, continuar construint un municipi més sostenible, responsable, net, implicat per acabar amb les desigualtats, etc.